SL Uradni list Evropske unije L 132/38

ODLOČBA NADZORNEGA ORGANA EFTA

št. 28/07/COL

z dne 19. februarja 2007

o statusu Norveške glede govejih čred, uradno prostih tuberkuloze, bruceloze in enzootske goveje levkoze

NADZORNI ORGAN EFTA JE –

OB UPOŠTEVANJU Sporazuma o Evropskem gospodarskem prostoru (v nadaljnjem besedilu Sporazum EGP) ter zlasti člena 109 in Protokola 1 k Sporazumu,

OB UPOŠTEVANJU Sporazuma med državami Efte o ustanovitvi nadzornega organa in sodišča ter zlasti člena 5(2)(b) Sporazuma in Protokola 1 k Sporazumu,

OB UPOŠTEVANJU akta iz točke 4.1.1 poglavja I Priloge I k Sporazumu EGP, Direktiva Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), kakor je bil spremenjen in prilagojen Sporazumu EGP s Protokolom 1 k Sporazumu, in zlasti Prilogi A(I)(4), Prilogi A(II)(7) in Prilogi D(I)(E) tega akta,

OB UPOŠTEVANJU Odločbe št. 24/07/COL Nadzornega organa EFTA z dne 14. februarja 2007, s katero se pristojnemu članu kolegija naroči, da sprejme odločbo o statusu Norveške glede govejih čred, uradno prostih tuberkuloze, bruceloze in enzootske goveje levkoze, če je osnutek odločbe v skladu z mnenjem Veterinarskega odbora Efte (EVC),

KER Direktiva 64/432/EGS določa, da se lahko države članice EGP Efte ali njihovi deli ali regije priznajo kot uradno proste tuberkuloze, bruceloze in enzootske goveje levkoze za stalež govedi, ki so v skladu z nekaterimi pogoji iz navedenega akta,

KER je Norveška v dopisu z dne 29. junija 2004 Nadzornemu organu predložila ustrezno dokumentacijo, povezano z enzootsko govejo levkozo, v skladu s Prilogo D(I)(E) in členom 8 Direktive 64/432/EGS,

KER je Norveška v dopisih z dne 14. februarja 2005, 13. decembra 2005 in 26. oktobra 2006 po razpravah z Evropsko komisijo Nadzornemu organu predložila zahtevane posodobljene podatke, povezane z enzootsko govejo levkozo,

KER je Nadzorni organ EFTA, v tesnem sodelovanju z Evropsko komisijo, proučil vso dokumentacijo, ki jo je predložila Norveška in ta preiskava kaže, da je program, povezan z enzootsko govejo levkozo, ki jo je predložila Norveška, v skladu z vsemi ustreznimi pogoji iz Direktive 64/432/EGS,

KER je zato primerno, da se Norveško prizna kot uradno prosto enzootske goveje levkoze,

KER je Nadzorni organ EFTA z Odločbama št. 66/94/COL in št. 67/94/COL z dne 27. junija 1994 odobril, da je status govejih čred na Norveškem prost bruceloze oziroma prost tuberkuloze, pod pogojem, da so bili izpolnjeni določeni pogoji,

KER sta bili Odločbi št. 66/94/COL in št. 67/94/COL ustrezno nadomeščeni z Odločbama Nadzornega organa EFTA št. 227/96/COL in št. 225/96/COL z dne 4. decembra 1996,

KER mora biti zaradi jasnosti status glede bolezni tuberkuloze, bruceloze in enzootske goveje levkoze govejih čred na Norveškem določen v navedeni odločbi,

KER je treba Odločbi št. 225/96/COL in št. 227/96/COL Nadzornega organa EFTA nadomestiti s to odločbo,

KER so ukrepi, določeni v tej odločbi, v skladu z mnenjem Veterinarskega odbora Efte, ki pomaga Nadzornemu organu EFTA –

SPREJEL NASLEDNJO ODLOČBO:

1. V skladu z Direktivo 64/432/EGS je priznano, da so goveje črede na Norveškem uradno proste tuberkuloze, bruceloze in enzootske goveje levkoze.

2. Ta odločba je naslovljena na Norveško.

3. V skladu s členom 109(2) Sporazuma EGP Nadzorni organ EFTA posreduje to odločbo in morebitne spremembe Evropski komisiji.

4. Odločbi Nadzornega organa EFTA št. 227/96/COL in št. 225/96/COL z dne 4. decembra 1996 se nadomestita.

5. Ta odločba začne veljati 19. februarja 2007.

6. Ta odločba je verodostojna v angleškem jeziku.

V Bruslju, 19. februarja 2007 Za Nadzorni organ EFTA Bjørn T. GRYDELAND Predsednik Niels FENGER Direktor

(1) UL 121, 29.7.1964, str. 1977/64.